প্রধানমন্ত্রী হাজেম বেবলাউয়ি বুধবার সন্ধ্যায় টেলিভিশন ভাষণে বলেন, ‘নাগরিকদের নিরাপত্তা ও মানসিক শান্তি রক্ষার জন্য' এই পদক্ষেপের প্রয়োজন ছিল৷ ইতিপূর্বে স্বাস্থ্য বিভাগের তরফ থেকে জানানো হয়, দেশব্যাপী পুলিশি অভিযানে মোট ২৭৮ জন নিহত হয়েছে৷ অন্যদিকে মুসলিম ব্রাদারহুড ‘ব্যাপক হত্যাকাণ্ডের' কথা বলছে৷ তাদের ওয়েবসাইটের তথ্য অনুযায়ী দলের মুখপাত্র আহমেদ আরেফ ২,৬০০ জনের নিহত হওয়ার কথা বলেছেন৷